# **D DALIS.**

# **DPS tiekėjų naudojimosi CPO IS tvarkos aprašas**

# 

# **Vartojamos sąvokos**

## **Identifikavimo duomenys** - CPO LT suteiktos tiekėjo autentiškumą patvirtinančios priemonės, skirtos tiekėjo naudotojams identifikuoti ir jų atliekamiems veiksmams autorizuoti CPO IS.

## **Naudotojas** – DPS tiekėjo registruotas, veiksmus CPO IS įgaliotas atlikti fizinis asmuo.

1. **Registracija ir veiksmai CPO IS**

## Veiksmus CPO IS gali atlikti tik Naudotojai, panaudodami jiems suteiktus identifikavimo duomenis.

## Naudotojų registracija ir veiksmai CPO IS atliekami vadovaujantis šiuo aprašu ir katalogo naudotojo instrukcija. Naudotojų registracijos tvarka skelbiama CPO IS.

## Tiekėjas registruodamas Naudotojus patvirtina, kad:

## Yra gavęs registruojamų asmenų sutikimą naudoti jų asmens duomenis CPO IS;

## CPO IS registruojami Naudotojai yra įgalioti atstovauti (įskaitant pasiūlymo pateikimą), DPS tiekėją vykdant Konkrečių pirkimų procedūras;

## Jis sutinka, kad naudotojams nurodytais el. paštais bus siunčiami CPO IS pranešimai.

## Naudotojai teikdami pasiūlymus yra susipažinę su atitinkamo pirkimo, įskaitant konkretų pirkimą, pirkimo dokumentais ir sąlygomis.

* 1. Identifikavimo duomenys gali būti keičiami Naudotojui kreipiantis į CPO LT.
  2. Identifikavimo duomenys naujai registruojamiems ar keičiamiems Naudotojams suteikiami Katalogo naudotojo instrukcijoje nustatyta tvarka.
  3. Naudotojo identifikavimo duomenys turi tokią pačią juridinę galią kaip ir įgalioto DPS tiekėjo atstovo parašas. DPS tiekėjas neturi teisės ginčyti CPO IS įvykdyto veiksmo, jeigu veiksmą atliko Naudotojas, kurį CPO LT identifikavo pagal DPS tiekėjo Identifikavimo duomenis.

2.7. Tiekėjas užtikrina, kad CPO IS siūlomos ir Užsakovams teikiamos Prekės atitiktų pirkimo dokumentų B dalyje nurodytą techninę specifikaciją.

2.71. Mobilizacijos, karo, nepaprastosios padėties atveju ar kai Lietuvos Respublikos Vyriausybė, įvertinusi riziką, kad veiksniai, dėl kurių buvo ar gali būti paskelbta mobilizacija, įvesta karo ar nepaprastoji padėtis, kelia grėsmę nacionaliniam saugumui, yra priėmusi sprendimą dėl VPĮ 45 str. 21 dalies taikymo, jeigu CPO LT kils abejonių dėl tiekėjo nurodytos informacijos, įrodančios šio įstatymo 45 straipsnio 21 dalies 1, 2 punktų reikalavimus, teisingumo, ji prašys ekonomiškai naudingiausią pasiūlymą pateikusio tiekėjo pateikti informaciją patvirtinančius šio įstatymo 51 straipsnio 12 dalyje nurodytus (vieną ar kelis) pirkimo dokumentų A dalies 6 priede „Reikalavimai mobilizacijos, karo ar nepaprastosios padėties atveju“ ar kitus CPO LT priimtinus dokumentus.

2.72. CPO LT A dalies 6 priede nurodytų dokumentų gali paprašyti ir iš visų tiekėjų bet kuriuo pirkimo procedūros metu, jeigu tai būtina siekiant užtikrinti tinkamą pirkimo procedūros atlikimą.   
2.73. Netinkamos prekės nėra įtraukiamos į CPO IS katalogą.

2.8. Tiekėjas, gavęs leidimą dalyvauti DPS ir prisijungęs prie CPO IS, turi pasitikrinti duomenis apie savo siūlomas Prekes.

2.9. Tiekėjas per 5 (penkias) darbo dienas nuo gauto pranešimo apie į CPO IS įkeltus duomenis patikrina ir patvirtina duomenų atitiktį pirkimo dokumentų B dalyje nurodytai techninei specifikacijai. CPO LT, per nurodytą laikotarpį negavusi iš tiekėjo informacijos apie duomenų atitiktį, laikys, kad tiekėjas patvirtina, jog įkelti duomenys yra atitinkantys pirkimo dokumentų B dalies reikalavimus.

2.10. Į CPO IS įkelti prekių duomenys viešinami tik tiekėjui patvirtinus, kad jie atitinka pirkimo dokumentų B dalies techninę specifikaciją arba per nustatytą terminą negavus informacijos iš Tiekėjo dėl duomenų neatitikimo.

**Prekių aprašymo ir dokumentacijos pateikimas**

* 1. Tiekėjas, norėdamas dalyvauti Konkrečiame pirkime ir gavęs prisijungimo duomenis prie CPO IS, turi pateikti savo siūlomų prekių aprašymą ir reikalaujamą dokumentaciją.

2.12. CPO LT, ne ilgiau kaip per 10 darbo dienų, patikrina siūlomos prekės atitikimą reikalaujamai techninei specifikacijai ir įtraukia prekes į CPO IS katalogą. Šis terminas gali būti pratęstas CPO LT sprendimu, bet ne ilgesniam nei 5 darbo dienų terminui.

2.13. Kilus neaiškumams dėl prekės atitikimo techninei specifikacijai, CPO LT turi teisę prašyti tiekėjo pateikti įrodymus dėl prekės atitikimo techninei specifikacijai per jos nustatytą terminą.

2.14. Tiekėjui nepateikus tokių įrodymų, arba iš pateiktų įrodymų CPO LT vienareikšmiškai negalint patvirtinti prekės atitikimo techninei specifikacijai, tokia tiekėjo prekė nebus įtraukiama į CPO IS katalogą.

2.15. Tiekėjas, norėdamas pakeisti prekę, CPO IS siunčia prašymą CPO LT ir turi atlikti tokius pačius veiksmus kaip ir pradiniame etape.

## **DPS tiekėjo ir CPO LT teisės ir įsipareigojimai**

## DPS tiekėjas turi teisę:

## CPO IS techninių galimybių ribose gauti prieigą prie visų Konkrečių pirkimų, kuriems išsiųsti Kvietimai pateikti pasiūlymus, ir kuriems priskirtas DPS tiekėjas, duomenų;

## teikti pasiūlymus ir pastabas CPO LT dėl CPO IS funkcionalumų;

## informuoti CPO LT apie dėl nevykdomų Užsakovo sutartinių įsipareigojimų nutrauktas su DPS tiekėju sudarytas Pirkimo sutartis;

## registruoti naujus/pakeisti esamus Naudotojus;

## DPS tiekėjas turi visas kitas pirkimo dokumentuose bei Lietuvos Respublikoje galiojančiuose teisės aktuose nustatytas teises.

## DPS tiekėjas įsipareigoja:

## užtikrinti, kad DPS siūlomas ir vykdant Pirkimo sutartį teikiamas pirkimo objektas atitiktų pirkimo dokumentuose bei visus su siūlomu pirkimo objektu susijusių teisės aktų reikalavimus;

## laikytis pirkimo dokumentuose numatytų procedūrų ir keliamų reikalavimų;

## laimėjęs Konkretų pirkimą sudaryti Pirkimo sutartį su užsakymą pateikusiu Užsakovu bei ją tinkamai vykdyti;

## DPS galiojimo laikotarpiu neturėti pirkimo dokumentų A dalyje nustatytų pašalinimo pagrindų ir atitikti kvalifikacijos reikalavimus (įskaitant subtiekėjus). Jei Europos bendrajame viešųjų pirkimų dokumente (toliau ‒ EBVPD) nurodyta informacija, kuri pateikta CPO LT kartu su paraiška, teikiant pasiūlymą yra pasikeitusi, pateikti Konkrečiame pirkime aktualią informaciją;

## užtikrinti, kad Naudotojams suteikti identifikavimo duomenys nebūtų atskleisti ir šiuos duomenis naudotų tik tas asmuo, kuriam jie yra priskirti;

## sužinojus apie tai, kad yra atskleisti DPS tiekėjo Naudotojo identifikavimo duomenys, arba kilus įtarimui dėl minėtų duomenų atskleidimo, nedelsiant apie tai informuoti CPO LT;

## CPO LT paprašius, ne vėliau kaip per 5 (penkias) darbo dienas pateikti ataskaitas apie ataskaitiniu laikotarpiu įvykdytus faktinius pirkimo objekto pardavimus pagal DPS galiojimo laikotarpiu sudarytas Pirkimo sutartis;

## CPO LT paprašius, informuoti CPO LT apie šioje DPS sudarytų Pirkimo sutarčių vykdymo aplinkybes;

## susilaikyti nuo bet kokių veiksmų, kuriais būtų siekiama sutrikdyti, pakeisti CPO IS veikimą ar kitaip jai pakenkti;

## mokėti mokesčius ir baudas, susijusias su dalyvavimu Konkrečiuose pirkimuose;

## DPS tiekėjas turi visus kitus pirkimo dokumentuose bei Lietuvos Respublikoje galiojančiuose teisės aktuose nustatytus įsipareigojimus.

## CPO LT turi teisę:

## prašyti DPS tiekėją pateikti duomenis apie DPS siūlomą ir tiekiamą/teikiamą pirkimo objektą, jo pardavimus bei Pirkimo sutarčių vykdymo aplinkybes;

## kaupti CPO IS esančius duomenis, stebėti vykdomus Konkrečius pirkimus be atskiro DPS tiekėjo sutikimo, kaupti ir viešinti CPO IS esančių duomenų statistiką;

## nutraukti vykdomą Konkretų pirkimą, esant pirkimo dokumentuose numatytoms aplinkybėms;

## sustabdyti DPS tiekėjo dalyvavimą DPS ar pašalinti jį iš DPS esant pirkimo dokumentuose (įskaitant šį aprašą) numatytoms aplinkybėms;

## vykdyti laikiną CPO IS veikimo stabdymą, atlikti CPO IS techninių procesų pakeitimus, jei tai nekeičia DPS aprašo sąlygų.

## tikslinti, keisti naudojimosi CPO IS tvarką, nepažeidžiant Viešųjų pirkimų įstatyme nustatytų reikalavimų ir principų ir apie šiuos pakeitimus, patikslinimus ne vėliau kaip per 3 (tris) darbo dienas raštu informuoti visus DPS tiekėjus, atitinkamai patikslinimus, paaiškinimus paskelbiant CVP IS ir išsiunčiant visiems DPS tiekėjams.

## CPO LT turi visas kitas pirkimo dokumentuose bei Lietuvos Respublikoje galiojančiuose teisės aktuose nustatytas teises.

*Prekių pirkimų atveju:*

            3.3.8.   sustabdyti DPS tiekėjo dalyvavimą DPS, kol bus baigtas tiekėjo ir jo siūlomų prekių patikrinimas ir priimtas sprendimas dėl VPĮ 45 straipsnio 21 dalyje numatytų aplinkybių egzistavimo.

## CPO LT įsipareigoja:

## užtikrinti CPO IS techninį palaikymą, administravimą, prieinamumą, ne mažesnį kaip 90% laiko darbo metu darbo dienomis, ir bendrą CPO IS veikimo kontrolę;

## konsultuoti Naudotojus CPO IS naudojimo klausimais;

## saugoti CPO IS esančius duomenis Viešųjų pirkimų įstatymo nustatyta tvarka ir terminais;

## apie planuojamus CPO IS techninių procesų pakeitimus ir laikiną CPO IS veikimo stabdymą informuoti Naudotojus ne vėliau kaip likus 5 (penkioms) kalendorinėms dienoms iki pakeitimų ar sustabdymo dienos, išskyrus atvejus, kai pakeitimai ar sustabdymas būtini, norint garantuoti informacijos apsaugą nuo nesankcionuoto trečiųjų asmenų naudojimo arba dėl avarinės situacijos.

## CPO LT turi visus kitus pirkimo dokumentuose bei Lietuvos Respublikoje galiojančiuose teisės aktuose nustatytus įsipareigojimus.

# **Konfidencialumas**

## DPS tiekėjas ir CPO LT užtikrina, kad:

## konfidencialią informaciją naudos tik DPS veikimo ir Konkrečių pirkimų vykdymo tikslais;

## konfidencialios informacijos atskleidimas galimas tik esant rašytiniam kitos šalies sutikimui;

## imsis visų būtinų atsargumo priemonių siekdami užtikrinti, kad konfidenciali informacija nebūtų atskleista ar naudojama ne DPS veikimo tikslais.

## konfidencialia informacija nelaikoma:

## informacija, kuri yra viešai prieinama;

## informacija, kuri yra valdoma šalių be apribojimų ją atskleisti;

## informacija, pateikta trečiųjų asmenų, turėjusių raštu patvirtintą teisę atskleisti konfidencialią informaciją;

## informacija, kuri privalo būti atskleista pagal įstatymus ar kitus teisės aktus.

# **Atsakomybė**

## CPO LT, elektroninių paslaugų teikimą reglamentuojančių teisės aktų ribose, atsako už tinkamą 3.4 papunktyje numatytų įsipareigojimų vykdymą, taip pat už CPO IS ir CPO LT vidinės kompiuterinės sistemos saugumą bei slaptumą.

## CPO LT neatsako už CPO IS klaidas, kilusias dėl force majeure aplinkybių, interneto ryšio tiekimo sutrikimų, kompiuterinės įrangos gedimų, elektros tiekimo sutrikimų ar trečiųjų asmenų veiksmų.

## CPO LT neatsako už DPS tiekėjo ar Užsakovo pateiktos informacijos teisėtumą, tikrumą bei jos sukeltas pasekmes ir už DPS tiekėjo ar Užsakovo veiksmais CPO IS arba Pirkimo sutarties vykdymo metu padarytus Lietuvos Respublikos viešuosius pirkimus reglamentuojančių ir kitų teisės aktų pažeidimus bei dėl to patirtus nuostolius.

## DPS tiekėjas visiškai atsako už visus CPO IS atliktus veiksmus panaudojant DPS tiekėjo Naudotojams suteiktus identifikavimo duomenis, taip pat atsako už CPO IS pateiktų DPS tiekėjo duomenų ir informacijos teisingumą ir teisėtumą.

## DPS tiekėjas atlygina CPO LT nuostolius, atsiradusius dėl CPO LT programinės įrangos arba suteiktų priemonių gadinimo, neteisėto poveikio ar pakeitimų, kitų neteisėtų DPS tiekėjo veiksmų ar dėl naudojimosi CPO IS ne DPS apraše numatytą paskirtį. CPO LT, nustačiusi, kad Naudotojas nesilaiko 3.2.9 papunktyje nustatytos pareigos, apriboja DPS tiekėjui galimybę prisijungti prie CPO IS 1 mėnesiui. CPO LT, pakartotinai nustačiusi, kad Naudotojas nesilaiko 3.2.9 papunktyje nustatytos pareigos, apriboja Tiekėjui galimybę prisijungti prie CPO IS 3 mėnesiams.

## DPS tiekėjas negali siūlyti, duoti ar sutikti duoti bet kuriam CPO LT ir (ar) Užsakovo darbuotojui, tarnautojui ar kitam nurodytos įstaigos vardu veikiančiam asmeniui bet kokią dovaną ar pinigų sumą,  o CPO LT ir (ar) Užsakovo darbuotojas, tarnautojas ar kitas nurodytos įstaigos vardu veikiantis asmuo negali jų priimti. Subjektai, pažeidę šią nuostatą, atsako Lietuvos Respublikos teisės aktų nustatyta tvarka.

## CPO LT neatsako už DPS tiekėjo patirtus nuostolius Užsakovui atsisakius sudaryti Pirkimo sutartį su laimėjusį pasiūlymą pateikusiu DPS tiekėju.

## DPS tiekėjui laimėjus Konkretų pirkimą ir atsisakius sudaryti Pirkimo sutartį su užsakymą pateikusiu Užsakovu, DPS tiekėjas prisiima visą atsakomybę už dėl tokių jo veiksmų (neveikimo) Užsakovo patirtus nuostolius.

* 1. Užsakovui atsisakius sudaryti Pirkimo sutartį, DPS tiekėjas turi teisę kreiptis į Užsakovą dėl nuostolių atlyginimo.
  2. CPO LT, nustačius, kad DPS tiekėjas nesilaiko 3.2.4 papunktyje nustatytos pareigos, sustabdo DPS tiekėjo dalyvavimą konkrečiuose užsakymuose iki nebeliks aplinkybių, dėl kurių DPS tiekėjo dalyvavimas buvo sustabdytas.

## Tretiesiems asmenims pareiškus reikalavimą dėl žalos atlyginimo, žalą atlygina kaltoji šalis.